Document ID: 32010D0614

SKLEP SVETA
z dne 14. junija 2010
o stališču, ki ga sprejme Evropska unija v okviru Sveta ministrov AKP-EU glede prehodnih ukrepov za obdobje od dne podpisa do dne začetka veljavnosti Sporazuma o drugi spremembi Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju 23. junija 2000, kakor je bil prvič spremenjen v Luxembourgu 25. junija 2005
(2010/614/EU)
SVET EVROPSKE UNIJE JE -
ob upoštevanju Pogodbe o delovanju Evropske unije in zlasti člena 217 Pogodbe v povezavi s členom 218(9) Pogodbe,
ob upoštevanju Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju 23. junija 2000 (1), kakor je bil prvič spremenjen v Luxembourgu 25. junija 2005 (2) (v nadaljnjem besedilu: Sporazum iz Cotonouja), in zlasti člena 95(3) Sporazuma,
ob upoštevanju predloga Evropske komisije,
ob upoštevanju naslednjega:
(1)
Sporazum iz Cotonouja je bil sklenjen za obdobje 20 let z začetkom veljavnosti 1. marca 2000. Obenem je bila predvidena možnost njegove spremembe z revizijo vsakih pet let.
(2)
Pogajanja za prvo spremembo Sporazuma iz Cotonouja so bila zaključena v Bruslju 23. februarja 2005. Sporazum o spremembi je bil podpisan v Luxembourgu 25. junija 2005 in je začel veljati 1. julija 2008.
(3)
Svet je s sklepom 23. februarja 2009 pooblastil Komisijo za začetek pogajanj s članicami skupine afriških, karibskih in pacifiških držav za izvedbo druge spremembe Sporazuma iz Cotonouja.
(4)
Pogajanja so bila zaključena 19. marca 2010 na izrednem sestanku Sveta ministrov AKP-EU s parafiranjem besedil, ki so bili podlaga Sporazuma o drugi spremembi Sporazuma iz Cotonouja (v nadaljnjem besedilu: Sporazum).
(5)
Sporazum, ki naj bi bil podpisan v Ouagadougouju 22. junija 2010, bo začel veljati po zaključku postopkov ratifikacije iz člena 93 Sporazuma iz Cotonouja.
(6)
V skladu s členom 95(3) Sporazuma iz Cotonouja Svet ministrov AKP-EU sprejme potrebne prehodne ukrepe s katerimi bo zajeto obdobje od dne podpisa do dne začetka veljavnosti Sporazuma.
(7)
Začasna uporaba Sporazuma bi morala predstavljati tako potreben kot zadosten prehodni ukrep -
SPREJEL NASLEDNJI SKLEP:
Edini člen
Stališče, ki ga sprejme Evropska unija v okviru Sveta ministrov AKP-EU glede prehodnih ukrepov za obdobje od dne podpisa do dne začetka veljavnosti Sporazuma o drugi spremembi Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju 23. junija 2000, kakor je bil prvič spremenjen v Luxembourgu 25. junija 2005 (v nadaljnjem besedilu: Sporazum), je, da se odobri začasna uporaba Sporazuma v skladu s pogoji, priloženimi k osnutku sklepa Sveta ministrov AKP-EU.
O manjših spremembah osnutka sklepa se je mogoče dogovoriti brez spremembe tega sklepa.
V Luxembourgu, 14. junija 2010

Labels: 18
15
5